Raġel li ħabat bil-mutur tul il-lejl jinsab fil-periklu li jitlef ħajtu. L-inċident ġara fit-2.45am fi Triq Tul il-Kosta fin-Naxxar, fid-direzzjoni lejn San Ġiljan. Il-Pulizija ġiet infurmata li kien hemm persuna feruta mal-art f'din it-triq, u malli waslet, intebħet li s-sewwieq tal-mutur, raġel ta' 29 sena li joqgħod Bormla, kien ħabat ġo ħajt u mbagħad tkaxkar diversi metri. CMRU Issejħet ambulanza li ħadet lir-raġel l-Isptar Mater Dei b'emerġenza. Aktar tard ġie ċċertifikat li għandu ġrieħi serji u jinsab fil-periklu li jitlef ħajtu. Bil-każ ġie infurmat il-Magistrat tal-Għassa Dr Ian Farrugia li ordna li ssir inkjesta u ħatar diversi esperti biex jassistuh. It-triq għadha magħluqa minħabba dan l-inċident, u dan ħoloq it-traffiku fiż-żona. Dan ma kienx l-uniku inċident fl-aħħar sigħat, peress li kien hemm inċident bil-mutur fix-Xewkija lbieraħ filgħaxija wkoll. Is-sewwieq ferut f'dan l-inċident għandu ġrieħi gravi. Sewwieq ta' mutur bi ġrieħi gravi wara ħabta fix-Xewkija .td_uid_3_5f0ea89fb1344_rand.td-a-rec-img{text-align:left}.td_uid_3_5f0ea89fb1344_rand.td-a-rec-img img{margin:0 auto 0 0}